|  |
| --- |
| **A tanegység neve: SPORT ÉS ISKOLAEGÉSZSÉGTAN**A tanegység kódja: LBT\_TE205G2 |
| **Kredit:****2** | **Félév:****7.** | **Óratípus:**  előadás  | **Értékelés:**Gyakorlati jegy |
| **Az oktatás nyelve: magyar****Előfeltétel:** LBT\_TE754K2**Tantárgy leírása:**Ismerjék meg a hallgatók a testnevelés szerepét az egészséges életmódra nevelésben. A sportártalmak és iskolai ártalmak élettani alapjai, megelőzésük lehetőségei, konzervatív és rehabilitációs kezelés főbb formái. Egészséges körülmények biztosítása tanórákon és a testnevelés órán. Környezeti hatások szerepe a sportfoglalkozásokon. Az elsősegélynyújtás alapjai.*Témakörök:* A keringés szerveinek sportegészségtana. A légzőrendszer sportegészségtana. A táplálkozás sportegészségtana. A női nemi működés sportegészségtani kérdései. A mozgató szervrendszer sportegészségtana. Csont-, ízületi sérülések a sportban. Izomsérülések a sportban. A környezeti ártalmak sportegészségtani kérdései. A tömegsport egészségtana. A sportágak feltételrendszeréből adódó sportegészségtani kérdések.Ismerjék meg a hallgatók az iskoláskor intézményeinek kialakításával kapcsolatos közegészségtani szempontokat, az iskolák tervezésével, működtetésével együtt járó egészségtani feladatokat, továbbá a tantermek, előadók, tornatermek nagyságát, fűtését, világítását, a kiszolgáló helyiségek számát, az iskolai élelmezés lehetőségeit. Az oktatással kapcsolatos egészségkárosító lehetőségek kiküszöbölését, a beteg növendékek felismerését.Ismerjék meg az iskolai testnevelés órákon jelenlévő balesetveszélyt, azok elkerülésének lehetőségeit. Legyenek járatosak az iskolai egészségnevelésben, a szóróanyagok alkalmazásában, az elektronikus szemléltetőeszközök felhasználásában. |
| **Kötelező és ajánlott olvasmányok:**1. Dr. Botár Zoltán - Dr. Frenkl Róbert - Dr. Kereszti Alfonz - Dr. Mohácsi János: Egészségtan-Sportegészségtan I.; Magyar Testnevelési Egyetem, Bp. 1992.
2. Dr. Botár Zoltán – Dr. Frenkl Róbert – Dr. Kereszti Alfonz – Dr. Mohácsi János: Egészségtan-Sportegészségtan II.; Magyar Testnevelési Egyetem, Bp. 1994.
3. Dr. Frenkl Róbert: Sportélettan; Magyar Testnevelési Egyetem, Bp. 1995.
4. Élettan-Sportélettan – középfokú tanfolyami jegyzet; Magyar Testnevelési Egyetem Továbbképző Intézet,, Bp. 1985.
5. Dr. Botár Z. – Dr. Mohácsi J.: Sérülések a testnevelésben és sportban; MTE, Bp. 1993.
6. Dr. Pajor Géza (szerk.): Egészségtan; In: Iskolaegészségtan; TK-Kiadó, Bp. 1984. 73-128.o.
7. Bakács T.: Környezetvédelem; Medicina Kiadó, 1977.
8. Szendrei A.: Orvos a családban; Medicina Kiadó, 1980.
 |
| **Tantárgyfelelős:** Dr. Lente István dr.med. univ.- orvos**Oktatók:** Dr. Lente István dr.med. univ.– orvosHidvégi Péter PhD hallgató – adjunktus |